钦定古今图书集成/明伦汇编/官常典/第711卷 > 谯登
## 钦定古今图书集成/明伦汇编/官常典/第711卷 > 谯登

按《后贤志》，“登字慎明，巴西西克国人，谯周孙也。仲父
熙，察孝廉，本郡大中正，沔阳令。叔父同，字彦绍，少知
名，拒州郡之命。梁州刺史寿良舆、东羌校尉何攀贡
之三司及大将军幕府，为尚书郎，除锡令。亦有为作
传者。登少以公亮义烈闻，郡命功曹，州辟主簿，别驾
从事，领阴平太守。郡五官素大姓豪，擅侵凌羌晋，登”
诛之，郡中皆肃。后以李特作乱，本郡没寇。父为李雄
巴西太守马晚所杀，乃东诣镇南刘公请兵。时中原
乱，守公三年，不能得兵，表拜扬烈将军、梓潼内史，使
合义募。登凡募巴蜀流士，得二千人。镇西将军罗尚
以退住巴郡，登从尚索益军讨雄不得，乃往攻宕渠，
斩晚，食其肝。巴西贼破，复诣尚求军。尚参佐多以必
无利。登愤恚。数凌折之。又加责于尚。尚但下之而已。
会罗杀雄太尉李离，举梓潼来降，登径进涪城。雄
自攻登，为登所破。而尚将张罗进屯犍为之合水。文
硕杀雄太宰李国，以巴西降。罗遣军掠广汉，破雄叔
父骧，掳其妻子，募人斫雄头，贼以向困。而尚本参佐，
恨登之见矜侮，不供其军食。益州刺史皮素至巴东，
敕平西送故，遣将张顺、杨显救登，至垫江，素遇害。显
还，雄知登乏食，遣骧致攻，兵穷士饿，誓死不退，众亦
饿死而无去者。永嘉三年，为骧所生，得与登致雄，言
辞慷慨，涕泣欷歔无服，降臣折情，雄乃杀之，囚其军
士，皆以为奴，畀兵士。而连阴雨百馀日，雄中以登为
枉，而所领无辜，怒气感天下。赦出登，军士湮没者。初，
尚之在成都也，与雄攻战，郫令犍为张昕钦明每摧
破雄，雄众战之，而救助不能并，心为雄所杀。雄常言：
“罗尚将均如张昕辈，吾族早无遗矣。”时牙门左汜亦
有战功，尚不能益其兵谷。汜恚恨，以母丧归尚累召
不往，尚怒曰：“微左汜，当不灭贼乎？”遂杀之。雄闻汜死，
大小相贺。